stanford-oval/wikipedia huggingface dataset:
בצלאל כהן
הערות שוליים

↑  חנני בלייך, יוצאים מהחיידר: החרדים החדשים נחשפים, באתר ישראל היום, 31 בדצמבר 2020
↑  קרן ק.מ.ח
↑  תוכנית "חרדים לעתידם" של ק.מ.ח, באתר משרד הכלכלה
↑  IVN - Israel Venture Network
↑  מכון מנדל למנהיגות חינוכית
↑  האגודה לקידום החינוך
↑  ראיון: הרב בצלאל כהן מספר על ישיבת "חכמי לב" שתיפתח בשנה הבאה
↑  אליעזר היון, הפתעה: הרב בצלאל כהן המייסד וראש 'חכמי לב' פורש מתפקידו, באתר חרדים10, 5 בנובמבר 2018
↑  יוסי שבתאי, פינדרוס נגד הרב בצלאל כהן: "חכמי לב סכנה ליהדות", באתר קול חי, 7 באוגוסט 2016
↑  איתי גדסי, 'יתד' נגד הרב בצלאל כהן: "מניח מטעני חבלה רוחניים", באתר קול חי, 8 ביולי 2016
↑  אתר "ארץ אחרת"
↑  תחת הכינוי "בןציוןכהנא"
↑   נתי טוקר, היזם, הלמדן והחלוצה: המנהיגים החרדים שיכולים להציל את המדינה ממלחמת אזרחים, באתר TheMarker‏, 24 בספטמבר 2023
↑  בצלאל כהן (2024-07-11), ראיון של הרב בצלאל כהן בתכנית "הבוקר הזה" על ישיבת ההסדר "תפארת בחורים" ה' תמוז תשפ"ד / 11.7.24, נבדק ב-2024-07-17
↑  בצלאל כהן (2024-07-16), ראיון של הרב בצלאל כהן בתכנית "מנדי ביתאן" על ישיבת ההסדר "תפארת בחורים" י' תמוז תשפ"ד / 16.7.24, נבדק ב-2024-07-17
↑  רשימת בעלי תפקידים במחוז החרדי, משרד החינוך
| --- | --- |
בקרת זהויות :  NLI: 987007300076205171  VIAF: 63817867   WorldCat (עם VIAF): 63817867
אדוארד יעקובוב

| --- | --- |

 לידה:  28 באוגוסט 1951 (בן 73) טשקנט, ברה"מ 
 ענף מדעי:  אנליזה מתמטית, מודל מתמטי 
 מקום לימודים:  האוניברסיטה הלאומית של אוזבקיסטן 
 מנחה לדוקטורט:  לב ווקוביסקי 
 מוסדות:  HIT מכון טכנולוגי חולון  האוניברסיטה הלאומית של אוזבקיסטן  הטכניון – מכון טכנולוגי לישראל 
 מספר צאצאים:  2 
 
אדוארד יעקובוב (נולד ב-28 באוגוסט 1951) הוא מתמטיקאי ונשיא HIT - מכון טכנולוגי חולון. הקים את הפקולטה למדעים במכון ואת התוכנית במתמטיקה שימושית לתעשייה אותן ניהל מספר שנים. יעקובוב ראש פורום המדענים והאקדמאים בקונגרס יהודי בוכרה העולמי, חבר בצוות הפרויקט "אקדמיה" לנגישות להשכלה גבוהה לתלמידי פריפריה. נשוי לדינה ואב ל-2 בנות מתגורר בחולון.
קורות חיים

אדוארד יעקובוב, יליד בטשקנט, אוזבקיסטן, הוא בנם הבכור של חסדו, מורה להיסטוריה, אזרחות וכלכלה, ותמרה, רופאת ילדים אשר סיימה את לימודי הרפואה בגיל 20. בגיל צעיר עברה משפחתו מטשקנט הבירה לקונקאד בדרום מזרח אוזבקיסטן הסובייטית. בגיל 15 זכה במקום הראשון בתחרות מתמטיקה אזורית של כל מזרח ברית המועצות. לאחר מכן באותה שנה מונה לסגן נשיא האקדמיה הצעירה והוכיח את רצונו לעשייה חברתית ומדעית כאשר ארגן ויזם אולימפיאדת מתמטיקה לה חיבר את השאלות בעצמו. יעקובוב סיים את התיכון בהצטיינות יתרה. ב-1990 עלה לישראל, והשתקע בחולון.
קורות חיים > תחילת דרכו האקדמית

ב-1973 סיים בהצטיינות יתרה את לימודיו בתארים ראשון ושני במתמטיקה באוניברסיטת טשקנט שבאוזבקיסטן. ב-1979 סיים את לימודי דוקטורט באוניברסיטת טשקנט בהנחייתו של פרופ' לב ווקוביסקי מומחה לאנליזה מרוכבת יישומית. משנת 1981 כהן אדוארד יעקובוב כפרופ' חבר סגל בכיר במחלקה לאנליזה מתמטית באוניברסיטת טשקנט. בין השנים 1991–1996 עבד כעמית מחקר בכיר ומרצה בפקולטה למתמטיקה של הטכניון בישראל.
קורות חיים > עבודתו במכון טכנולוגי חולון

בשנת 1994 יעקובוב הצטרף למכון טכנולוגי חולון בו יזם, הקים והוביל את תוכנית הלימודים במתמטיקה שימושית וכהן כדיקאן הפקולטה למדעים, אשר הפכה בתקופתו לפקולטה הגדולה במכון. סגן נשיא למחקר בשנים 2011–2013 בשנת 2013 מונה לנשיא הרביעי של HIT מכון טכנולוגי חולון. במהלך תקופתו במכון טכנולוגי חולון שימש גם כיו"ר ועדת הוראה של המכון.
פעילות אקדמית

פרופסור אדוארד יעקובוב עסק במהלך בשני תחומי מחקר עיקריים:
אנליזה מודרנית (אנ')
מרחבי משטחי רימן: מחלקות של מחלקים, ידיעת יעקובי, טכמיולר עם שימושים למשוואות של פיזיקה מודרנית.
העתקות עם דילטציה מבוקרת (במישור ובמרחב).
העתקות מקופלות מסועפות: מיון של העתקות פתוחות ודיסקרטיות על יריעות – העתקות עם קיפולים ונקודות חוד אמברלית.
משוואת בלטרמי: משפטי קיום, יחידות והצגה במקרים קלסיים, קלסי מוחלש ומתחלף.
בניית מודלים מתמטיים לתהליכים בתחומים מגוונים כגון מטלורגיה, אנרגיה סולארית, רפואה ועוד.
פרסומים

פרסם 2 ספרי מחקר בהוצאת שפרינגר -SPRINGER, 4 ספרי לימוד לאוניברסיטאות, אחד מהם בעברית, פרסם למעלה מ-100 מאמרים בכתבי עת.
פרסומים > מאמרים מדעיים נבחרים

E. Yakubov On an Extremal Quasiconformal Mapping of Closed Riemann Surfaces Soviet Math. Dokl. 15(2) 1974 (1411-1414) MR 1977:8418 (English translation)
E. Yakubov On Solutions of Beltrami Equation with Degeneration Soviet Math. Dokl., 19(6), 1978 (1515-1516 (English translation)
U. Srebro, E. Yakubov Branched Folded Maps and Alternating Beltrami Equations Journal d'Analyse, 70, 1996 (65-90) MR 98f :30021
U. Srebro, V. Ryazanov, E. Yakubov BMO-Quasiconformal Mappings Journal d’Analyse, 83, 2001 (1-20) MR1828484 (2002a:30034)
U. Srebro, E. Yakubov On Folding Solutions of the Beltrami Equations Annales Academiae Scientiarum Fennicae 26, 2001 (225-231) MR1816569 (2002a:30036)
O. Martio, V. Ryazanov, U. Srebro, E. Yakubov Q-Homeomorphisms Contemporary Mathematics, 364, 2004 (193-203) MR 2099027
O. Martio, V. Ryazanov, U. Srebro, E. Yakubov Mappings with Finite Length Distortion Journal d’Analyse Mathématique, 93, 2004, (215-236) MR2110329
O. Martio, V. Ryazanov, U. Srebro, E. Yakubov On Q-homeomorphisms Annales Academiǽ Scientiarum Fennicǽ, 30, 2005, (49-69) MR2140298
V. Ryazanov, U. Srebro, E. Yakubov On ring solutions of Beltrami equations Journal d’Analyse Mathématique, 96, 2005 (117-150) MR 2177183
V. Ryazanov, U. Srebro, E. Yakubov Finite Mean Oscillation and the Beltrami Equation Israel J. of Mathematics, 153, 2006 (247-266)
V. Ryazanov, R. Salimov, U. Srebro, E. Yakubov On Boundary Value Problems for the Beltrami Equations Complex Analysis and Dynamical Systems, Vol. 591, 2013 ISBN 978-0-8218-9024-0, 2010
פרסומים > מונוגרפיות

O. Martio, V. Ryazanov, U. Srebr<o, E. Yakubov Moduli in Modern Mapping Theory Springer Monographs in Mathematics, XII, 2009 (372 pages) ISBN 978-0-387-85586-8; ISBN 978-0-387-85588-2 (online)
V. Gutiyanskii, V. Ryazanov, U. Srebro, E. Yakubov The Beltrami Equation – A Geometric Approach Developments in Mathematics, 26, 2012 (301 pages) ISBN 978-1-4164-3190-9
פרסומים > ספרי לימוד

E. Yakubov Some Questions of Theory of Singularities of Smooth Mappings Tashkent State University Edition, 1983 (24 pages)
א. יעקובוב, ט. דרייפוס, אינה אורליאנציק חוברת תרגילים בקורס אלגברה ליניארית המרכז לחינוך טכנולוגיה חולון, 8991) 74 דפים(
א. יעקובוב, ד. גולדשטיין, ד. גרבר, ר. שקלאר אלגברה ליניארית – תאוריה, תרגילים ופתרונות דפוס ורטיגו המכללה למנהל, תל אביב, 2002( 333 דפים(
תרומתו לפיתוח אקדמי

במהלך תקופתו במכון כחלק מעבודתו השקיע רבות בפרויקטים לפיתוח האקדמי בין השאר: ייזום, הקמה וניהול תוכנית לימודים לתואר B.Sc. במתמטיקה שימושית לתעשייה.
ייזום, הקמה וניהול צוות להכנת דוח למועצה להשכלה גבוהה בנושא "הערכה עצמית בתוכנית למדעי מחשב".
הקמת תחום ההתמחות "טכנולוגיה וביטחון לאומי" בתוכנית הלימודים למדעי מחשב לתואר B.Sc.
יוזמה, הקמה וניהול של המחלקה למתמטיקה שימושית.
תרומתו לתעשייה

כחלק מתפיסת עולמו אשר מאמינה כי יש לשלב בין הידע הנצבר באקדמיה ליישומו בתעשייה יעקובוב הוביל פרויקטים שונים:
1984-1985 ראש פרויקט בדחיסה אופטימאלית של אבקת וולפרם, תעשיית מטלורגיה, אוזבקיסטן
1986-1987 ראש פרויקט לשימוש באנרגיית השמש לחיזוק זגוגיות חללית, המעבדה לקרינה, מכון לפיזיקה וטכניקה, טשקנט (הוזמן על ידי סוכנות החלל של ברית המועצות)
1988-1989 ראש פרויקט בסיבים אופטיים, המחלקה לפיזיקת חום, האקדמיה למדעים, מוסקבה
1992-1993 ראש פרויקט בפיתוח משחקי בורסה לניירות ערך, חברת מיטב, ת"א
1993-1994 ראש צוות בפרויקט לפיתוח תוכניות למידה ממוחשבות, אדיו-סופט, ת"א
1995-1997 חוקר ראשי בפרויקט לאיכות הסביבה, מוזמן על ידי המשרד לאקולוגיה, אוזבקיסטן
2001-2002 ראש פרויקט במידול מתמטי במחלות קרדיולוגיות, המכון לרפואה מונעת, מוסקבה
2002-2003 חוקר בכיר בפרויקט לאיכות הסביבה, מוזמן על ידי המכון למחקר מתקדם, NATO
מ-2004 יזום, הקמה וניהול של:
פרויקט בתחום GIS עם התעשייה האווירית
פרויקט בתחום GIS עם חברת אופק צילומי אוויר
פרויקט בהבחנת פגמים ביהלומים עם חברת LLD
פיתוח גלאי להבחנה מוקדמת של גידול בגרון עם מח' אא"ג המרכז הרפואי ע"ש אדית וולפסון
שיפור תמונת אולטרא-סאונד עם מח' נשים ויולדות מרכז רפואי מאיר
בניית מודל ממוחשב של עקמת עם מח' אורתופדית שירותי בריאות כללית
בניית מודל ממוחשב במחלות המטולוגיות תורשתיות עם מח' המטולוגיה שירותי בריאות כללית.
אותות הוקרה ופרסים

1967 פרס ראשון בתחרות במתמטיקה של בני נוער, אזור המזרח של ברית המועצות
1967 יקיר העיר קוקאנד, אוזבקיסטן
1968 מדליית זהב, משרד החינוך, אוזבקיסטן
1970-1973 מלגה ממשלתית על שם בירוני על הישגים בולטים בלימודים ובמחקר מטעם המשרד להשכלה גבוהה, אוזבקיסטן.
1973 פרס ראשון בתחרות של פרויקטי מחקר של הסטודנטים, המשרד להשכלה גבוהה, אוזבקיסטן
1974 מדליית זהב בתחרות מחקרי סטודנטים, האקדמיה למדעים והמשרד להשכלה גבוהה, ברית המועצות
1980 פרס בתחרות במחקר של חוקרים צעירים, אוניברסיטת טשקנט
1989 מרצה מצטיין להוראת המתמטיקה, אוניברסיטת טשקנט
1991 מענק מחקר "מאגרה" למדענים בכירים, הטכניון
1992-1994 מענק מחקר ממשרד המדע
1995-1997 תוכנית גלעדי
2000-2003 מענק מחקר מהקרן הלאומית למדע
2002 מרצה מצטיין בהוראת המתמטיקה, אוניברסיטת ת"א
2003 מרצה מצטיין, מכון טכנולוגי חולון
2006 פרס הצטיינות בהוראה ומחקר, מכון טכנולוגי חולון.
פעילות ציבורית וחברתית

1967-1968 סגן נשיא האקדמיה הצעירה לבני נוער, קוקאנד, אוזבקיסטן
מ-2003 ראש פורום המדענים והאקדמאים בקונגרס יהודי בוכרה העולמי
חבר בצוות הפרויקט "אקדמיה" לנגישות להשכלה גבוהה לתלמידי פריפריה
מ-2004 ראש התוכנית "מצוינוער" לתלמידי חולון, מכון טכנולוגי חולון
מ-2006 ראש ועדת ביקורת בעמותה "בית יהודי בוכרה בחולון".
הערות שוליים

1 2 3 4 5 6 7 8 9  HITפרופ' אדוארד יעקובוב, הנהלה - נשיא המכון ב, באתר www.hit.ac.il
1 2  ועד ראשי המכללות האקדמיות - האתר הרשמי. פרופ' אדוארד יעקובוב, באתר varam.org.il
| --- | --- |
בקרת זהויות :  NLI: 987007518878705171  MGP: 108053  VIAF: 315200596   WorldCat (עם VIAF): 315200596
בסאם ג'אבר

| --- | --- |

 לידה:  1950 (בן 74 בערך) טייבה
 מדינה:  ישראל
 תקופת הפעילות:  מ-1972
 עיסוק:  עיתונאי, בעל קבוצת התקשורת "פנורמה"
 מעסיק:  רשות השידור 
 צאצאים:  פרידה ג'אבר-בראנסי 
 קישורים חיצוניים
 טוויטר:  Bassamjab
 
בסאם ג'אבר (בערבית: بسام جابر; נולד ב-1950) הוא עיתונאי ישראלי, והבעלים של קבוצת פנורמה (בערבית: بانوراما), קבוצת התקשורת המובילה במגזר הערבי, הכוללת את העיתון "פנורמה" (בערבית: بانوراما), אתר האינטרנט והרדיו PANET (בערבית: بانيت), וערוץ הטלוויזיה הלא TV בשפה הערבית. ג'אבר נחשב לאיש תקשורת בולט במגזר הערבי במדינת ישראל ואף נבחר לרשימת "100 המשפיעים בתקשורת" של גלובס. בני משפחתו ילדיו ואשתו מעורבים בעסק המשפחתי. פרידה ג'אבר בראנסי, בתו, היא העורכת הראשית והאחראית לכל קבוצת "פנורמה".
קריירה מקצועית > עיתונאי

הוא עבד במשך 22 שנה, בין 1972 ל־1994 ברשות השידור במגוון תפקידים עיתונאיים, ב'קול ישראל' בערבית ובעברית. בין היתר שימש ככתב מדיני וככתב ספורט.
ב־1986 פתחה אשתו של בסאם, עאידה ג'אבר, את המקומון בשפה הערבית 'פנורמה'. אשתו שכנעה אותו לעזוב את רשות השידור ולהצטרף אליה . ג'אבר הפך את המקומון לשבועון ארצי.
קריירה מקצועית > הקמת אתר פאנט

ב־2002, בהמשך לעבודתו עם אשתו על עיתון פנורמה וחלק מהרחבתו, הקים ג'אבר את אתר PANET, אתר חדשות ופורטל תכנים ישראלי בשפה הערבית השייך לעיתון פנורמה, המכוון לאוכלוסייה הערבית בישראל.
מאז הקמתו ב-2002 זכה האתר לפופולריות רבה בקרב ציבור הגולשים הערביים בישראל. האתר מעיד על עצמו שהוא זוכה ל-1,600,000 מבקרים ליום, כאשר מתוכם 750,000 גולשים מישראל, ומהם 13% משתמשים משתנים ליום. אתר פאנט מופיע לפי הדירוג של אלקסה, בקבוצה הראשונה המובילה של האתרים במדינת ישראל, יחד עם אתר ynet, אתר וואלה ואתרים ישראלים מובילים נוספים . על פי סקר TGI, הנערך מדי שנה, רוב האוכלסיה הערבית הגולשת באינטרנט גולשת באתר "פאנט".[דרוש מקור]
קריירה מקצועית > שליטה בערוץ הלא TV

בשנת 2012 נחנך ערוץ "הַלָא TV" (בערבית: هلا) – ערוץ טלוויזיה ישראלי המשדר בשפה הערבית. הערוץ החל את שידוריו ב-2012. השידורים מועברים בלוויין ובכבלים באפיק 30 של HOT ו-yes, ובשידור פתוח ולא מקודד. בשנתיים הראשונות לפעילותו היה הערוץ בקשיים כלכליים ובמאבק בין בעלי המניות הרבים שלו. הוא זכה לאחוזי צפייה נמוכים.
במרץ 2015 אישרה מועצת הכבלים והלוויין את העברת הבעלות בערוץ לג'אבר. ההחלטה על העברת השליטה התקבלה לאחר חודשים של משא ומתן מתמשך, שבסופו חתמו בעלי המניות על ההצעה שהוגשה על ידי ג'אבר, ולאחר מכן הועבר ההסכם לאישורה של מועצת הכבלים והלוויין. ג'אבר החזיק ב-95.1% מהערוץ, והשאר היה בידי ענני תקשורת.
ב-2016 השתלט ג'אבר על 100% ממניות הערוץ והשיק אותו מחדש, ומאז הערוץ משדר את שידוריו מהאולפנים בטייבה. באותה שנה היה הערוץ על סף סגירה בגלל הפסדים מצטברים של עשרות מיליונים, וגם בשל אי־עמידתו בדרישות התוכן שהתחייב להן בתנאי הרישיון שקיבל מהמדינה. הערוץ לא ביצע את ההשקעה שהתחייב לה (כ-60 מיליון שקל) בתכנים של יצירה ישראלית מקורית, ומועצת והכבלים והלוויין הייתה אמורה לדון בשלילת רישיונו. לאחר שערוץ 20, המזוהה עם הימין בישראל, גם חרג מתנאי הרישיון שלו, שלפיו היה אמור להיות ערוץ מורשת ישראל ובניגוד לכך שידר בעיקר תוכניות חדשות ואקטואליה. הממשלה וחברי הכנסת מהימין התגייסו לסייע לפתור את המצב ובמהלך 2017 עברה חקיקה חפוזה ששינתה את הרגולציה על הערוצים הייעודיים ושחררה אותם בפועל כמעט מכל מחויבויות התוכן המהותיות שהיו להם. כתוצאה מכך, גם "הלא TV" שנכלל בהגדרה זו זכה להקלות מהותיות שאושרו בחקיקה, ובכך למעשה ניצל מסגירה. בשנת 2019 החל הערוץ לראשונה להיות רווחי.
הערות שוליים

↑  דורון אביגד, כל הדרך מקול ישראל: העיתונאי ששולט בתקשורת הערבית בארץ, גלובס, 23.07.2022
↑  בסאם ג'אבר – בעלי קבוצת התקשורת פנורמה, באתר גלובס, ‏7 בפברואר 2017
↑  שלי פריצקר, משפחה אחת בחזית התקשורת הערבית בישראל: "לא סתם הסיומת של האתר שלנו היא co.il", באתר כלכליסט, 11 במאי 2011
↑  מועצת הכבלים והלוויין אישרה: הלא.טיוי יעבור לשליטת "פנורמה", באתר וואלה, 12 במרץ 2015
↑  לי-אור אברבך, ‏סופית: ערוץ הלא טי.וי עבר לשליטתו של באסם ג'אבר, באתר גלובס, 12 במרץ 2015
↑  יונתן כיתאין, ‏בעלי "הלא TV": "המפרסמים לא סופרים את הציבור הערבי", באתר גלובס, 2 באוגוסט 2016
↑   נתי טוקר, "נתחרה במהדורות המרכזיות בישראל": הערוץ המצליח והמפתיע שאתם לא מכירים, באתר TheMarker‏, 11 בספטמבר 2019
גד קרן

אין תמונה חופשית
גד קרן (נולד ב-1950) הוא קרדיולוג, פרופסור מן המנין לקרדיולוגיה בפקולטה לרפואה של אוניברסיטת תל אביב, לשעבר מנהל המערך הקרדיולוגי בבית החולים איכילוב, לשעבר נשיא האיגוד הקרדיולוגי הישראלי, מופקד על הקתדרה לקרדיולוגיה באוניברסיטת תל אביב.
קרן עוסק בנושאים : אי-ספיקת לב, המודינמיקה ומסתמי הלב, הדמיה לא חודרנית של כלי דם והלב.
ביוגרפיה

קרן נולד בקיבוץ עין החורש לניצולי שואה מצ'כיה. אביו היה רופא פנימי, אמו מרים, הייתה עקרת בית. בגיל שנתיים עברה המשפחה לרמת גן. לאחר סיום לימודיו בבית ספר בורוכוב בגבעתיים, למד בבית ספר התיכון תיכון חדש בתל אביב, תחת ניהולו של יהויקים פאפוריש.
בגיל 18 התגייס קרן למסגרת העתודה האקדמאית, וסיים את לימודי רפואה באוניברסיטת תל אביב. במקביל סיים תואר ראשון בפילוסופיה. במלחמת יום הכיפורים שירת כחובש בפיקוד דרום. משנת 1975 שירת כרופא צבאי בתפקיד של רופא גדודי. בין השנים 1980–1985 התמחה בקרדיולוגיה, בבית החולים איכילוב במחלקתו של הפרופ' שלמה לניאדו. בהמשך קרן יצא להשתלמות בארצות הברית בתחומים הקרדיולוגים : המודינמיקה, אי ספיקת לב, אקוקרדיוגרפיה בבית החולים ע"ש אלברט איינשטיין, בניו יורק ובמחלות כלי דם כלילית ומחקר בתחום אולטראסאונד בכלי דם, NIH בטסדה, במרכז רפואי בוושינגטון.
קרן ניהל בהמשך מעבדת אקו לב בבית החולים איכילוב, ואת היחידה לאשפוז קרדיולוגי. משנת 2002 עד סוף שנת 2018 קרן ניהל את המערך הקרדיולוגי באיכילוב.
קרן משלב את עבודתו כקלינאי, איש אקדמיה ואיש ניהול. קרן מכהן כראש הקתדרה לקרדיולוגיה ע"ש חיים שיבא באוניברסיטת תל אביב
ויו"ר מרכז שלזק למחקר. בין השנים 1998–2002 כיהן קרן כסגן דיקן להוראה בבית הספר לרפואה של אוניברסיטת תל אביב.
קרן בעל תואר פרופסור מן המנין מאוניברסיטת תל אביב,, פרסם כ-200 פרסומים מדעים.
בנוסף קרן מכהן כסגן עורך "עיתון הרפואה" ועיתון "IMAJ", בהוצאת ההסתדרות הרפואית. בין השנים 2000–2004 שירת כחבר בנשיאות המועצה המדעית של ההסתדרות הרפואית.
קרן היה שותף בפיתוח מסתם זעיר המווסת את מעבר הדם בין עליות הלב, ועל ידי כך מסייע להפחתת הלחץ העודף הקיים אצל חולי אי ספיקת לב בעלייה ובחדר השמאלי, שגורם להצפת הריאות במים ולקשיי נשימה. קרן הגה את הטכנולוגיה של חברת V-Wave והיה אחד ממקימי החברה. בשנת 2000 קרן כתב פטנט על השיטה שפיתח.
בין השנים 1991–2001 כיהן קרן כדירקטור בחברת התרופות תרו.. בית המשפט העליון נדרש לערעור בעניין המס על שכרו של קרן מחברת תרו, וקבע כי רווח של 1.2 מיליון ש"ח ממימוש אופציות אותן קיבל קרן כשכר מהחברה ימוסו בשיעור גבוה לפי סיווג של "הכנסה אחרת ממשלח יד או עסק".
לקריאה נוספת

"הפרופסור המפוזר" - אתר שח"ל - ארכיון שח"ל
הערות שוליים

↑  קרדיולוגיה - מערך אתר בית החולים איכילוב
↑  בית הספר לרפואה, אוניברסיטת תל אביב, רשימת קתדרות הפקולטה לרפואה, קתדרה לקרדיולוגיה ע"ש חיים שיבא - מופקד הפרופ' גד קרן
↑  דרוג הרופאים הטובים בישראל - קרדיולוגיה מקו בריאות
↑  פרופ' גד קרן, באתר בית חולים אסותא
↑  הפקולטה לרפואה ע"ש סאקלר, אוניברסיטת תל אביב, פרופ' גד קרן
↑  יפה שיר-רז, במקום ניתוח לב פתוח: החידושים בתחום רפואת הלב, באתר ynet, 5 ביוני 2015
↑  רון קריסי, הרופאים מישראל בלב ההמצאה ששווה 1.7 מיליארד דולר: "חשבו שאני משוגע", באתר ynet, 23 באוגוסט 2024
↑   אפרת נוימן, פרופ' גד קרן הרוויח 1.2 מיליון שקל באופציות - כמה מס הוא שילם?, באתר TheMarker‏, 16 ביולי 2015
↑  יהודה יפרח, ‏"הכרוניקה, פברואר 2017", השילוח, גיליון 3, פברואר 2017
| --- | --- |
בקרת זהויות :  NLI: 987007392323105171  VIAF: 16150940061226601774   WorldCat (עם VIAF): 16150940061226601774
גיא עד

| --- | --- |

גיא עד, תל אביב, 2020
 לידה:  25 בדצמבר 1963 (בת 60) באר שבע, ישראל 
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית 
 תחום כתיבה:  פרוזה
 תקופת הפעילות:  מ-1999
 הושפעה מ:  לאה גולדברג, ארנסט המינגוויי, טנסי ויליאמס, מישל וולבק, פטריק וייט, פרנק זאפה, אלפרידה ילינק, אלזה מורנטה, פטי סמית, משולם עד, פרנסיס סקוט פיצג'רלד, אידה פינק, סטפן צווייג, סופי קאל, ג'מייקה קינקייד, אורלי קסטל בלום, ארתור שניצלר
 פרסים והוקרה:  פרס היצירה לסופרים עבריים (2010)  פרס דבורה עומר (2022) 
 https://www.gai-ad.com
 
גיא עד (נולדה ב-25 בדצמבר 1963) היא סופרת, מתרגמת ועורכת ספרים ישראלית, כלת פרס היצירה לסופרים עבריים על שם לוי אשכול.
ביוגרפיה

עד נולדה וגדלה בבאר שבע. אביה, ניצול שואה, היה עיתונאי וסופר. שם משפחתו היה במקור מרקוזה והוא בחר לשנותו לשם "עד", מלשון נצח, כדי לציין את הזיכרון לאירועי חייו.
לאחר מות אביה, כשהייתה בת 17 עברה עם משפחתה להתגורר בתל אביב. שירתה בצה"ל בלשכת הרמטכ"ל ולאחר סיום שירותה הצבאי החלה את לימודי התואר ראשון בביולוגיה באוניברסיטת תל אביב.
לאחר סיום התואר הראשון עברה להתגורר בניו יורק, בה השלימה לימודי תואר שני בטיפול פסיכולוגי באמצעות אמנות ועבדה עם חולי אלצהיימר במכון גריאטרי בהארלם, מנהטן.
עד שבה להתגורר בישראל בסוף שנות ה-90 והחליטה לעסוק בתחום הכתיבה.
בעלת תואר שני בהיסטוריה ופילוסופיה של המדעים והרעיונות מאוניברסיטת תל אביב.
בשנת 2010 קיבלה עד את פרס היצירה לסופרים עבריים על שם ראש הממשלה לוי אשכול.
בשנת 2013 ספרה "הבארשבעים" היה מועמד ברשימה הארוכה לפרס ספיר.
שני סיפורים קצרים שכתבה נכללו באנתולוגיות ספרותיות: "המיותרים" באנתולוגיה תל אביב נואר (תורגם גם לאנגלית), ראה אור בשנת 2014. "סינגל מאלט" בקובץ עשרים קצרים, ראה אור בשנת 2017.
עד הייתה מועמדת לפרס ספיר לשנת 2020 על ספרה "ויקי ויקטוריה".
בנוסף לכתיבה ועריכה עד עוסקת בתרגום מאנגלית לעברית.
מתגוררת בתל אביב, אם לשניים.
ספריה

אגו מלגו, קובץ סיפורים קצרים. הוצאת בבל, תשנ"ט 1999. עורכת: מיה לוי-ירון.
הרימון 7, רומן, הוצאת כנרת זמורה-ביתן, תשס"ד 2004. עורכת: הילה בלום
דן שחור-לבן, הוצאת כנרת זמורה-ביתן, תשע"א 2011. עורכת: יעל גובר
הבארשבעים, רומן, הוצאת כנרת זמורה-ביתן, תשע"ב 2012. עורכת: הילה בלום
דן קרוב-רחוק, הוצאת כנרת זמורה-ביתן, תשע"ח, 2018. עורכת: עריכה - יעל גובר
ויקי ויקטוריה, הוצאת אסיה, תש"ף, 2020. עורכת: תמר וייס
דני קרוון - האיש שגרם למקומות לדבר  הוצאת 'אסיה', 'מרסל', תשפ"ג 2022
סימונה סיפור קצר, הוצאת 'עברית', תשפ"ד 2024
הערות שוליים

↑  ביקור בית עם הסופרת גיא עד: הבארשבעים, באתר ספרים
↑  פורסמה הרשימה הקצרה, באתר ישראל היום
↑  עד גיא, באתר library.osu.edu
↑  ויקי ויקטוריה - גיא עד, באתר www.e-vrit.co.il
| --- | --- |
בקרת זהויות :  NLI: 987007306818705171  BnF: cb16709773h (data)  GND: 1159147310  ISNI: 0000 0000 6695 0771  LCCN: no99048517  VIAF: 63643978   WorldCat (עם VIAF): 63643978
אריה לודוויג שטראוס

.
| --- | --- |

לודוויג שטראוס, עובד בשדות של קיבוץ הזורע, 1937
 לידה:  28 באוקטובר 1892 אאכן, הקיסרות הגרמנית 
 פטירה:  11 באוגוסט 1953 (בגיל 60) ירושלים 
 מדינה:  גרמניה, ישראל 
 מקום קבורה:  הר המנוחות 
 שפות היצירה:  עברית, גרמנית 
 צאצאים:  מיכאל שטראוס 
 
אריה לודוויג שטראוס (אל"ש)
אריה לודוויג שטראוס (בגרמנית: Ludwig Strauss;‏ 28 באוקטובר 1892, אאכן – 11 באוגוסט 1953, ירושלים) היה סופר, משורר וחוקר ספרות יהודי יליד גרמניה, אשר ישב בארץ ישראל מעלייתו אליה בשנת 1935 ועד למותו. כתב בעברית ובגרמנית.
ביוגרפיה

שטראוס, בנו של סוחר, פרסם מיצירתו בכתבי עת כבר בהיותו תלמיד והיה פעיל בארגונים ציוניים. באוניברסיטה למד ספרות גרמנית, היסטוריה של הספרות ופילוסופיה, בברלין ובמינכן. שירת בצבא הגרמני במלחמת העולם הראשונה, ועם תום המלחמה ב-1919 פרש מן הלימודים בגלל מחלה. בשנים 1925/6 עבד כדרמטורג בתיאטרון בדיסלדורף. בשנת 1928 השלים את הדוקטורט שלו בנושא "חלקו של הלדרלין במערכת המוקדמת של שלינג" באוניברסיטת פרנקפורט, ובשנת 1929 השלים את ההביליטציה באאכן שעסקה ב"בעיית הקולקטיב בהיפריון של הלדרלין" (נדפסה ב-1933). אחר כך עבד כמרצה זוטר (פריווט-דוצנט) באאכן, והמשיך בפרסומיו על הלדרלין.
ב-1924 ביקר בארץ, בשנים 1929–1933 פעל כמרצה לספרות בטכניון של אאכן, שם גם קיים ארכיון לזכרו.
היה מקורב למרטין בובר ונשא את בתו אווה (חוה) בובר לאשה. ב-1986 יצא לאור בגרמנית כרך של חליפות המכתבים בינו ובין בובר.
ב-1935 עלה לארץ. עם עלייתו ארצה עם אשתו ובניו עמנואל ומיכאל שטראוס, עשה שנתיים בקיבוץ הזורע כשהוא נוטל חלק בנטיעת "יער הזורע" ובסלילת כביש-העמק. היה איש "הפועל הצעיר". לימד ספרות בבית הספר החקלאי בבן שמן ולאחר מכן בשני הסמינריונים שמטעם עליית-הנער, בחילוני ובדתי, בירושלים. הקים את החוג לספרות השוואתית באוניברסיטה העברית בירושלים. לימים עמד בראש החוג וזכה להיות מורה נערץ בקרב רבים ממשוררי דור קום המדינה שהיו מתלמידיו, ביניהם נתן זך, ט. כרמי, יהודה עמיחי, דן פגיס, חיים גורי וטוביה ריבנר, שפעל רבות להוצאת ותרגום ספריו ואחרים. נחמה לייבוביץ' שלימדה יחד איתו בסמינרים של עליית הנוער העידה כי למדה רבות משיטת הניתוח הספרותי שלו לפרקי מקרא.
ב-1953, עת נאלץ לפרוש מפאת מחלה, ביקש מלאה גולדברג, ידידתו הקרובה, להחליפו. באותה שנה, בשיאה של הקריירה הספרותית והאקדמית שלו, נפטר. עמנואל שטראוס, היה מפקח ארצי במשרדי החינוך והעבודה. הפילוסוף והמורה פרופ' מיכאל שטראוס, הוא ממייסדי חוג אורנים ומנסחי תורת המחנות. בנו של עמנואל הוא הפסנתרן והמלחין אריק שטראוס. בנו של מיכאל הוא היוצר והמשורר אבנר שטראוס.
ארכיונו האישי של אריה לודוויג שטראוס מופקד במחלקת הארכיונים של הספרייה הלאומית בירושלים
ציטוטים על האדם ויצירתו

עדה ברודסקי: ”תמיד אראה בשעה מחוננת זו במחיצתם של לודוויג שטראוס ויהודה הלוי באולם הבהיר בין ספרים וקוראים, אחת משעות החסד של חיי”.
נתן זך: ”כשהגיע לארץ כבר היה משורר ידוע מאד בגרמניה...
אך משהגיע לישראל המיר את כתיבתו לעברית ושלט בה עד שהיה מסוגל לכתוב בסגנון שירת ימי הביניים כולל המשקל והחירוז.
מהבודדים שהתעמקו בפרוזודיה, המוזיקה של השירה”.
טוביה ריבנר: ”משנתו הפיוטית היא מיוחדת במינה ובלתי-שכיחה לחלוטין בנוף הספרותי שלנו, הוא ביקש- הראשון בארץ- את "הקריאה הצמודה", זמן רב לפני אפנת "הטקסטים"”.
"ללודוויג - שיר ידידות (סונטה קצוצה שהיא במספר שורותיה: שיר אהב"ה): ידעתי: כאן אני אוכל לנוח/ מנוחת רעות באמונה שלמה,/
מוארת אור-תמיד של החכמה/ נוגהת בנגוהות שאר הרוח,// אל מול מבט-עיניך הפקוח,/ אִם בשיחה שקטה של הסכמה/ אם, לפרקים, בלהט הוויכוח,/ מצאה הנפש אור בעולמה.// מה שם נקרא לפלא שקרה?/ מה שם נקרא לַגבול אשר נמחָה/ בין וידויֵי-שתיקה ובין שיחה?// עת יתלכדו הפרי והפריחה/ וקול-הידידות כקול שירה?/ לאה" (שיר שחיברה לאה גולדברג לרגל יום הולדתו השישים שחל ב-28 באוקטובר 1952. פורסם לראשונה בידי איטה שדלצקי בהארץ.
ספריו בגרמנית

Dichtungen und Schriften. Hrsg. von Werner Kraft. München: Kösel-Verl. 1963.
Briefwechsel Martin Buber – Ludwig Strauß 1913–1953. Hrsg. von Tuvia Rübner und Dafna Mach. Frankfurt a. M.: Luchterhand 1990. (Veröffentlichungen der Deutsche Akademie für Sprache und Dichtung|Deutschen Akademie für Sprache und Dichtung, Darmstadt. 64)
Das verpasste Verbrechen und andere Prosa. Hrsg. und mit einem Nachw. versehen von Gregor Ackermann (u. a.). Aachen: Alano-Verlag 1990.
Land Israel. Gedichte. Hrsg. und mit einem Nachw. versehen von Hans Otto Horch. Aachen: Rimbaud Verlag 1991. ISBN 3-89086-880-0
Gesammelte Werke. In vier Bänden. Hrsg. von Tuvia Rübner und Hans Otto Horch. Göttingen: Wallstein 1998–2001. (Veröffentlichungen der Deutschen Akademie für Sprache und Dichtung Darmstadt. 73) ISBN 3-89244-198-7
ספריו בעברית

על שלשה מזמורים מספר תהלים, ירושלים: המחלקה לעלית ילדים ונוער, מדור להדרכה, תשי"א.
שעות ודור: שירים, (ירושלים : מוסד ביאליק, 1951).
בדרכי הספרות: עיונים בספרות ישראל ובספרות העמים (ירושלים: מוסד ביאליק, 1959) ערך והביא לדפוס טוביה ריבנר.
מאמרות (תל אביב: ספרית פועלים, 1983)
הכד העתיק (לילדים ולנער – ספרית פועלים) תרגום דן פגיס, 1960. יצאה לאור שוב ב-1986.
האדם והשירה / אריה לודוויג שטראוס (תל אביב: הקיבוץ המאוחד, 1985)
שירים ומַאֲמָרוֹת, מאת אריה לודוויג שטראוס, עורך טוביה ריבנר, הוצאת קשב לשירה, 2013